**Molėtų rajono savivaldybės taryba**

**SPRENDIMAS**

**Dėl pritarimo projektui „Nuotolinio nuskaitymo vandens tiekimo apskaitos sistemos sukūrimas Molėtų mieste“**

2023 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2021–2030 m. Lietuvos Respublikos ekonomikos ir inovacijų ministerijos valstybės skaitmeninimo plėtros programos, 3 skyriaus pažangos priemonės Nr. 05-002-01-07-08 „Kurti technologinius sprendimus ir įrankius, leidžiančius saugiai ir patogiai naudotis paslaugomis“ 1.7 uždaviniu „Skatinti valstybės skaitmeninimą“, siekdama įgyvendinti Molėtų rajono savivaldybės 2023–2025 m. strateginio veiklos plano, patvirtinto Molėtų rajono savivaldybės tarybos 2023 m. vasario 2 d. sprendimu Nr. B1-1 „Dėl Molėtų rajono savivaldybės strateginio veiklos plano 2023–2025 metams patvirtinimo“, 02 programos „Savivaldybės institucijų ir viešojo administravimo veiklų programa“ priemonę 02.1.6.1.9 „Šilumos, karšto ir šalto vandens tiekimo nuotolinės apskaitos sistemos įdiegimas“,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija organizuotų projekto „Nuotolinio nuskaitymo vandens tiekimo apskaitos sistemos sukūrimas Molėtų mieste“ įgyvendinimą pagal Lietuvos Respublikos ekonomikos ir inovacijų ministro 2023 m. gegužės 26 d. įsakymą Nr. 4-292 „Dėl 2021–2030 metų Lietuvos Respublikos ekonomikos ir inovacijų ministerijos valstybės skaitmeninimo plėtros programos pažangos priemonės Nr. 05-002-01-07-08 „Kurti technologinius sprendimus ir įrankius, leidžiančius saugiai ir patogiai naudotis paslaugomis“ aprašą.
2. Įsipareigoti skirti tinkamų finansuoti išlaidų, kurių nepadengia projektui skirtos finansavimo lėšos, bei visas netinkamas finansuoti, tačiau būtinas 1 punkte nurodytam projektui įgyvendinti, išlaidas.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras